section_heading: Radnja
paragraph_text: Otrči po kiši u obližnji bar, koji je gotovo prazan, i upita konobaricu Julie (Teri Garr) može li samo sjesti tamo bez da kupi išta. Ona pristaje i dobacuje mu ceduljicu na kojoj piše: "Upomoć! Mrzim ovaj posao!" Osjećajući kako su opet počeli čudni događaji, Paul upita dobroćudnog barmena Toma (John Heard) može li mu posuditi novca za podzemnu kako bi mogao kući. Tomu je drago da može pomoći. Ali prvo, Tom upita Paula hoće li otići u njegov stan i provjeriti da li je uključen alarm jer su imali nekoliko provala u susjedstvu u nekoliko zadnjih dana. Kao znak pojerenja, Paul mu ostavlja ključeve svog stana i pođe u Tomov stan kako bi zaradio 1,50 dolar. Paul ulazi u Tomov stan, provjerava alarm i odlazi. Ali na izlasku iz zgrade ga ugledaju susjedi koji ga optuže da je provalnik. Paul im uspijeva pobjeći.